Príloha č. 11 výzvy OP ĽZ DOP 2017/3.2.1/01

Špecifiká výzvy

Informácia k oprávnenosti aktivít – podmienka č. 17 výzvy
Aktivita č. 1 	Podpora zariadení a služieb pre deti za účelom zosúlaďovania rodinného a pracovného života (jasle, škôlky, opatrovateľky a pod.) a podpora podnikania v oblasti služieb starostlivosti o deti s dôrazom na inovatívne prístupy
Podpora flexibilných foriem starostlivosti o deti s cieľom zosúlaďovania rodinného a pracovného života 
Cieľové skupiny:
v súlade s výzvou. Pre uchádzačky o zamestnanie platí, že sa preukázateľne pripravujú na výkon zamestnania, napr. absolvujú školenia alebo vzdelávanie pred vstupom na trh práce, alebo si aktívne hľadajú prácu. 

Zamestnankyňa 
je vychovávateľka, vychovávateľka pre deti so ŠVVP, asistentka vychovávateľky – zamestnanec zariadenia zabezpečujúceho flexibilné formy starostlivosti o deti.  
Celková cena práce zamestnankyne
je súčet hrubej mzdy zamestnankyne za príslušné obdobie a preddavku na poistné na povinné verejné zdravotné poistenie, poistné na sociálne poistenie a povinných príspevkov na starobné dôchodkové sporenie platených zamestnávateľom. 
Doklady na preukazovanie toho, že ide o dieťa so ŠVVP
1. dieťa so zdravotným znevýhodnením - dieťa s diagnostikovaným zdravotným postihnutím (s mentálnym postihnutím, so sluchovým postihnutím, so zrakovým postihnutím, s telesným postihnutím, s narušenou komunikačnou schopnosťou, s autizmom alebo inými pervazívnymi vývinovými poruchami, s viacnásobným postihnutím), dieťa s vývinovými poruchami (poruchou aktivity a pozornosti, s vývinovou poruchou učenia, s oneskoreným alebo nerovnomerným psychomotorickým vývinom) alebo dieťa s poruchou správania (okrem detí umiestnených do špeciálnych výchovných zariadení na základe rozhodnutia súdu):
 – správa z psychologického alebo iného odborného vyšetrenia preukazujúcej diagnózu dieťaťa

2. dieťa zo sociálne znevýhodneného prostredia: 
- doklad potvrdzujúci že je členom domácnosti, ktorej sa poskytuje pomoc v hmotnej núdzi alebo
- Oznámenie o zaradení osoby z cieľovej skupiny do evidencie uchádzačov o zamestnanie a čestné vyhlásenie o tom, že aspoň jeden z rodičov alebo osoba, ktorej je dieťa zverené do osobnej starostlivosti, patrí do skupiny znevýhodnených uchádzačov o zamestnanie, resp. je dlhodobo nezamestnaná alebo 
- čestné vyhlásenie o tom, že najvyššie ukončené vzdelanie rodičov je základné, alebo aspoň jeden z rodičov nemá ukončené základné vzdelanie alebo
-  čestné vyhlásenie o tom, že vyučovací jazyk zariadenia je iný ako jazyk, ktorým dieťa hovorí v domácom prostredí.

Informácia k oprávnenosti výdavkov v súvislosti s kvalitou ľudských zdrojov – podmienka č. 20 výzvy

Výkon flexibilných foriem starostlivosti o deti v súlade s podmienkami výzvy zabezpečujú vychovávateľky a/alebo vychovávateľky pre deti so  špeciálnymi výchovno-vzdelávacími potrebami a  asistentky vychovávateľky, ktorých minimálne kvalifikačné predpoklady a pracovná činnosť je definovaná nasledovne:

Vychovávateľka
Minimálne kvalifikačné a odborné predpoklady:
a)	dosiahnuté VŠ vzdelanie pedagogického zamerania/psychológie I./II. stupňa alebo
b)	dosiahnuté VŠ vzdelanie v oblasti sociálna práca I./II. stupňa alebo
c)	dosiahnuté úplné stredoškolské vzdelanie v odbore zdravotníctva alebo
d)	dosiahnuté úplné stredoškolské vzdelanie v odbore pedagogika alebo
e)	dosiahnuté úplné stredoškolské vzdelanie a minimálne 5 ročná prax v oblasti starostlivosti o deti a
f)	prax minimálne 6 mesiacov v oblasti vychovávateľstvo alebo v službách starostlivosti o deti  - platí pre body a) až d)
g)	absolvovaný kurz prvej pomoci (akreditovaný kurz a/alebo školenie zamerané na prvú pomoc poskytovanú deťom, napr. kurz Červeného kríža) 
h)	zdravotná spôsobilosť 
i)	bezúhonnosť.

Vychovávateľka pre deti so  špeciálnymi výchovno-vzdelávacími potrebami
Minimálne kvalifikačné a odborné predpoklady:
a)	dosiahnuté VŠ vzdelanie pedagogického zamerania/psychológie I./II. stupňa alebo
b)	dosiahnuté VŠ vzdelanie v oblasti sociálna práca I./II. stupňa alebo
c)	dosiahnuté úplné stredoškolské vzdelanie v odbore zdravotníctva alebo
d)	dosiahnuté úplné stredoškolské vzdelanie v odbore pedagogika alebo
e)	dosiahnuté úplné stredoškolské vzdelanie a minimálne 5 ročná prax v oblasti starostlivosti o deti so ŠVVP
f)	prax minimálne 6 mesiacov v oblasti vychovávateľstvo alebo v službách starostlivosti o deti so ŠVVP – platí pre body a) až d)
g)	absolvovaný kurz prvej pomoci (akreditovaný kurz a/alebo školenie zamerané na prvú pomoc poskytovanú deťom, napr. kurz Červeného kríža) 
h)	zdravotná spôsobilosť 
i)	bezúhonnosť.

Asistentka vychovávateľky 

Minimálne kvalifikačné a odborné predpoklady:
a)	dosiahnuté VŠ vzdelanie pedagogického zamerania/psychológie I. stupňa alebo
b)	dosiahnuté VŠ vzdelanie v oblasti vychovávateľstva I. stupňa alebo
c)	dosiahnuté úplné stredoškolské vzdelanie v odbore učiteľstva alebo
d)	dosiahnuté úplné stredoškolské vzdelanie v odbore vychovávateľstva 
e)	absolvovaný kurz prvej pomoci (akreditovaný kurz a/alebo školenie zamerané na prvú pomoc poskytovanú deťom, napr. kurz Červeného kríža) 
f)	zdravotná spôsobilosť 
g)	bezúhonnosť.

Náplň práce pre vychovávateľky a vychovávateľky pre deti so ŠVVP:
- výchovná činnosť v priamom kontakte s deťmi a starostlivosť o deti
- príprava na výchovnú činnosť s deťmi alebo  činností v súvislosti so starostlivosťou o deti (príprava pomôcok a materiálov k realizácii aktivít)  

Náplň práce pre asistentku vychovávateľky 
- uľahčuje adaptáciu dieťaťa so ŠVVP na prostredie a pomáha mu pri prekonávaní bariér
- spoluorganizuje činnosť dieťaťa v súlade s pokynmi vychovávateľky, resp. vychovávateľky pre deti so ŠVVP

Prijímateľ, zabezpečujúci priamo flexibilné formy starostlivosti o deti svojich zamestnancov v Dohode prijímateľa (zamestnávateľa) a zamestnanca o zabezpečení flexibilných foriem starostlivosti o deti uvedie meno a priezvisko zamestnanca, počet a vekové zloženie detí zamestnanca, časové vymedzenie starostlivosti o deti, pre ktoré bude službu poskytovať.

Prijímateľ, ktorý zabezpečuje flexibilné formy starostlivosti o deti pre rodičov - uchádzačov o zamestnanie, SZČO, zamestnancov iného zamestnávateľa v Dohode o spolupráci pri zabezpečení flexibilných foriem starostlivosti  bude mať uvedené meno a priezvisko rodiča, počet a vekové zloženie detí a časové vymedzenie starostlivosti o deti, pre ktoré bude službu poskytovať. 

V dohodách prijímateľa zabezpečujúceho flexibilné formy starostlivosti o deti a zamestnanca/rodiča je potrebné deklarovať aj súhlas zamestnanca/rodiča s použitím údajov pre účely monitorovania aktivít projektu.

Informácia k oprávnenosti aktivít – podmienka č. 17 výzvy
Aktivita č. 2 	Vytváranie efektívnych nástrojov pre začleňovanie matiek/ rodičov s malými deťmi na trh práce najmä po návrate z rodičovskej dovolenky cez tvorbu flexibilných foriem pracovných miest a inovatívnych mechanizmov pre zvyšovanie flexibility práce (vytváranie, udržiavanie a rozvíjanie zručností, posilňovanie kontinuity a kontaktu s pracoviskom, mentoring, vzdelávanie a prípravu pre trh práce osôb s rodičovskými povinnosťami atď.)
Vytváranie efektívnych nástrojov pre začleňovanie matiek najmä s malými deťmi na trh práce najmä po návrate z rodičovskej dovolenky podporou flexibilných pracovných miest

Zamestnanec je fyzická osoba, ktorá v pracovnoprávnom vzťahu vykonáva pre zamestnávateľa závislú prácu. Pre účely tejto výzvy ide výlučne o pracovnoprávny vzťah (nezahŕňa dohody o prácach vykonávaných mimo pracovného pomeru). 

Platí, že podporené pracovné miesto bolo najskôr v deň nadobudnutia účinnosti zmluvy o poskytnutí NFP obsadené zamestnancom, 
i.	s ktorým zamestnávateľ uzatvoril pracovný pomer na podporenom flexibilnom pracovnom mieste podľa § 49, § 49a) alebo § 52 Zákonníka práce na dobu neurčitú alebo
ii.	ktorému zamestnávateľ zmenil dodatkom k pracovnej zmluve jeho pracovný pomer na pracovný pomer podľa § 49, § 49a) alebo § 52 Zákonníka práce na dobu neurčitú alebo
iii.	zamestnaným na dohodu o vykonaní práce alebo dohodu o pracovnej činnosti, s ktorým zamestnávateľ ukončil dohodu a uzatvoril s  ním pracovný pomer podľa § 49, § 49a) alebo § 52 Zákonníka práce na dobu neurčitú.

Zamestnávateľ nesmie v období od vyhlásenia výzvy ukončiť pracovný pomer na pracovnom mieste, o podporu ktorého žiada, so žiadnym zamestnancom z dôvodu organizačných zmien podľa Zákonníka práce § 63 ods.1 písm. a). 

Zamestnávateľ je povinný pre účely kontroly preukázať plnenie zadaných úloh zamestnancami. 

Podporené flexibilné pracovné miesto musí byť v súlade s predmetom činnosti žiadateľa. 

Flexibilné pracovné miesto vytvorené v rámci tejto aktivity musí byť riadne odôvodnené, a to vo vzťahu k predmetu činnosti žiadateľa, portfóliu ním poskytovaných služieb a zároveň musí byť jasne definovaný popis náplne práce i miesto jej výkonu. 

Forma pracovného pomeru musí zohľadňovať potreby a požiadavky osôb z cieľovej skupiny.

Výška mzdy na podporenom flexibilnom pracovnom mieste nesmie byť diskriminačná voči iným zamestnancom na obdobnej pracovnej pozícii u zamestnávateľa a musí byť v súlade s politikou odmeňovania zamestnávateľa na obdobnej pozícii.

Informácia k oprávnenosti paušálnej sadzby na výdavky v súvislosti s riadením projektu – podmienka č. 21 výzvy

Rámcový opis činnosti pracovných pozícií zabezpečujúcich riadenie projektu
Riadenie projektu
- v rámci riadenia projektu musia byť zabezpečené činnosti projektového manažéra a finančného manažéra.

Projektový manažér
Rámcový opis pracovných činností:
-	zodpovedá za implementáciu projektu v súlade so schválenou žiadosťou o NFP, resp. zmluvou o poskytnutí NFP, s platným systémom finančného riadenia a systémom riadenia EŠIF, platnými právnymi predpismi SR a EK, usmerneniami a pokynmi poskytovateľa súvisiacimi s čerpaním fondov EÚ;
-	zodpovedá za kontrolu a efektívne vynakladanie finančných prostriedkov, napr. plánuje, organizuje, riadi, zabezpečuje a kontroluje aktivity projektu;
-	komplexne pripravuje procesy na priebežné monitorovanie aktivít a predkladá dokumentáciu v zmysle monitorovania podľa Príručky pre prijímateľa NFP sprostredkovateľského orgánu OP ĽZ pre prioritné osi č. 2, 3, 4 a usmernení Poskytovateľa NFP;
-	komunikuje s poskytovateľom v oblasti vzťahov, vyplývajúcich zo zmluvy o poskytnutí NFP;
-	sleduje dodržiavanie podmienok zmluvy o poskytnutí NFP;
-	pôsobí ako manažér v projekte pre vytvorenie podmienok na plynulú realizáciu projektu;
-	riadi činnosť projektového tímu;
-	zodpovedá za realizáciu projektu v súlade so schváleným harmonogramom realizácie aktivít projektu;
-	koordinuje pracovnú odbornú skupinu na sledovanie implementácie výstupov a pod.;
-	koordinuje všetky činnosti súvisiace s implementáciou projektu.

Finančný manažér
Rámcový opis pracovných činností:
-	zodpovedá za finančné riadenie projektu v súlade s platným systémom finančného riadenia a systémom riadenia EŠIF;
-	zodpovedá za spracovanie a včasné predkladanie žiadostí o platbu, vrátane úplnej podpornej dokumentácie a predkladá dokumentáciu v zmysle monitorovania podľa Príručky pre prijímateľa NFP sprostredkovateľského orgánu OP ĽZ pre prioritné osi č. 2, 3, 4 a usmernení Poskytovateľa NFP;
-	zodpovedá za čerpanie finančných prostriedkov v súlade s pokrokom v implementácii projektu a dosahovanými ukazovateľmi podľa zmluvy o poskytnutí NFP;
-	komunikuje s poskytovateľom v oblasti finančných vzťahov, vyplývajúcich zo zmluvy o poskytnutí NFP;
-	zodpovedá za styk s bankovými inštitúciami a zabezpečenie obchodných procesov z ekonomického hľadiska;
-	zabezpečuje vyhotovenie interných predpisov;
-	v prípade potreby spolupracuje pri vypracovaní a realizovaní opatrení, ktoré vedú k dosiahnutiu úloh a cieľov projektu;
-	predkladá návrhy pre vypracovanie opatrení v oblasti finančného riadenia projektu a pod.;
-	vedie účtovnú agendu, zodpovedá za vypracovanie miezd, zabezpečuje ucelené časti účtovného systému organizácie, evidenciu a účtovanie, inventarizáciu, spravovanie daní a poplatkov, vyhotovenie, triedenie a archiváciu účtovných dokladov;
-	spracováva prvotnú ekonomickú agendu v rámci projektu pre zaúčtovanie ekonómom;
-	v rámci implementácie projektu vykonáva prípravu, vyhlásenie a vyhodnotenie verejného obstarávania v súlade so zákonom o verejnom obstarávaní.